b'\n_START_ARTICLE_\nPeter Westenthaler\n_START_PARAGRAPH_\nPeter Westenthaler (f\xc3\xb8dt Peter Hoja\xc4\x8d 6. november 1967 i Wien) er en \xc3\xb8strigsk politiker og medlem af parlamentet i \xc3\x98strig. Han har taget sit mors f\xc3\xb8denavn, Westenthaler, i stedet for sit tidligere tjekkiske Hoja\xc4\x8d._NEWLINE_Han var tidligere medlem af J\xc3\xb6rg Haiders Freiheitliche Partei \xc3\x96sterreichs (FP\xc3\x96) frem til det s\xc3\xa5kaldte "Knittelfeld-kup" i 2002. Han arbejdede derefter for bilfabrikanten Magna Steyr frem til han i juni 2006 blev valgt til partileder i Haiders nye parti B\xc3\xbcndnis Zukunft \xc3\x96sterreich (BZ\xc3\x96)._NEWLINE_Som leder for BZ\xc3\x96 var Westenthaler i st\xc3\xa6rke diskussioner med FP\xc3\x96s leder Heinz-Christian Strache, om hvilke af de to partier som var den retm\xc3\xa6ssige efterf\xc3\xb8lger af det tidligere FP\xc3\x96 efter partisplittelsen i 2005._NEWLINE_30. august 2008 m\xc3\xa5tte Peter Westenthaler g\xc3\xa5 af som partileder for BZ\xc3\x96 og blev erstattet af Haider, efter at Westenthaler blev fundet skyldig i mened i en sag som involverede hans tidligere livvagt, men dommen er anket.'